ཀྲམ་ཧྥིའི་ཁྲིམས་རྩོད་པ་ཟུར་པ་ཁོ་ཧན་གྱིས་ཁྲིམས་རའི་ཐོག་སྐད་གདངས་འདར་གྱིན་ཁྲལ་གཡོལ་དང་།དངུལ་ཁང་འབྲེལ་ཡོད་ལྐོག་གཡོ་ངན་ལས།སྲིད་འཛིན་འོས་ལངས་སྐབས་སུ་ཁྲིམས་འགལ་དཔལ་འབྱོར་འགྲོ་ལུགས་སྤྱད་པ་སོགས་ཁྱོན་ཁྲིམས་འགལ་ལས་རིགས་ཁག་བརྒྱད་ངོས་ལེན་བྱས་འདུགདུས་སྐབས་ཤིག་ལ་སྐུ་ཞབས་ཁོ་ཧན་ནི་སྲིད་འཛིན་ཀྲམ་ཧྥིའི་གནད་དོན་ཐག་གཅོད་བྱེད་མཁན་གཏེ་པོ་ཞིག་ཡིན་པ་དང་།སྐབས་དེར་སྲིད་འཛིན་གྱི་དོན་དུ་བྲང་ཁར་མེ་མདའ་ཕོག་ཀྱང་འགྱོད་པ་མེད་མཁན་ལྟ་བུར་མངོན་མཁན་ཞིག་ཀྱང་རེད།ད་སྐབས་ཁོང་ཉིད་ཁྲིམས་རར་ཐུག་པ་དེས་སྲིད་འཛིན་ལྷན་ཁང་ལ་ཟང་ཟིང་ཅུང་བཟོས་ཡོད་པའི་གནས་ཚུལ་ཐོན་བཞིན་འདུགད་ལན་གྱི་གྱོད་གཞི་དེ་དག་གི་འོག་ཁྲིམས་ཐོག་ནས་ཉེས་ཆད་ཐག་ཆོད་འབྱུང་ཚེ་སྐུ་ཞབས་ཁོ་ཧན་ལ་ཁྱོན་མི་ལོ་ལྔ་ལྷག་བཙོན་འཇུག་ཉེས་ཆད་འཕོག་ངེས་ཡིན་པའི་གནས་ཚུལ་བརྗོད་བཞིན་འདུག